Mestská časť Bratislava - Nové Mesto

Materiál na rokovanie
Miestneho zastupiteľstva
dňa 14.04.2015

Návrh 
na pomenovanie novej ulice v katastrálnom území Vinohrady, 
v lokalite ,,Koliba – Vtáčnik“

Predkladá: 						      		Materiál obsahuje:                                                                      

Ing. Mgr. Ľubomír Baník                         			            1. Návrh uznesenia  
prednosta MÚ BNM							2. Dôvodovú správu
3. Mapa so zakreslením                   
    a pomenovaním ulice

Spracovateľ:                                  					Stanovisko právnej
skupiny:
Mgr. Marianna Moravcová Tomčíková   		                        		
poverená vedením oddelenia                                                                 - nie je potrebné
právneho,  podnikateľských činností,
evidencie súpisných čísel a správy pozemkov							

Na rokovanie prizvať:

- spracovateľa                        

apríl 2015
Návrh uznesenia:

Miestne zastupiteľstvo

I. 	schvaľuje návrh na pomenovanie novovzniknutej ulice názvom ,,Na Vtáčniku“ v lokalite ,,Koliba - Vtáčnik“, katastrálne územie Vinohrady

II. 	ukladá prednostovi Miestneho úradu predložiť materiál po odsúhlasení na Magistrát hlavného mesta SR Bratislavy.

a)  bez pripomienok

b)  s pripomienkami

Dôvodová správa:

Podľa zákona SNR č. 369/1990 Zb. o obecnom zriadení v znení neskorších predpisov, podľa § 2b, ods. 1 a vyhlášky Ministerstva vnútra SR č.31/2003 Z.z. ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb, obec určuje a mení nariadením názvy ulíc a iných verejných priestranstiev.

Z uvedeného dôvodu predkladáme Miestnemu zastupiteľstvu mestskej časti Bratislava – Nové Mesto návrh na pomenovanie novej ulice v lokalite „Koliba- Vtáčnik“. 

Vlastníci pozemkov v lokalite Vtáčnik žiadajú určenie názvu ulice z dôvodu lepšej identifikácie a orientácie. Žiadatelia navrhujú názov ulice: ,,Na Vtáčniku“ z dôvodu, že uvedená lokalita sa nachádza na vrchu ,,Vtáčnik“. Prístup do lokality je z ulice Sovia.

Daná lokalita je oplotená, uzavretá vstupnou bránou na diaľkové ovládanie a taktiež na otváranie cez mobilného operátora, takže každý člen v prípade potreby zdravotnej a hasičskej záchrannej služby vie  bránu otvoriť na diaľku. V prípade výpadku elektrickej energie sa dá brána mechanicky otvoriť a ostáva otvorená. Cca 80 metrov za hlavnou bránou na tzv. ,,námestí“ je umiestnená informačná tabuľa s orientačným plánom areálu a vyznačením umiestnenia požiarnych hydrantov. V súčasnosti obýva celoročne danú lokalitu cca 15 rodín. Doručovanie pošty bude vyriešené skupinovými schránkami s menovkami, ktoré budú umiestnené pri vstupnej bráne a prístupné z verejného priestoru. Cesta je vybudovaná zo stavebného betónu, pozemky pod cestou sú v bezpodielovom súkromnom vlastníctve žiadateľov, údržbu komunikácie si v zimných mesiacoch zabezpečujú vlastníci pluhom na vlastné náklady a vo vlastnej réžii. Osvetlenie je zabezpečené 5 ks osadených lámp, ktoré si obyvatelia vybudovali na vlastné náklady. Vývoz komunálneho odpadu je riadne zabezpečovaný.